
	  1.  Základné údaje

	  Názov materiálu

	Zákon Návrh zákona o všeobecnej bezpečnosti výrobkov a o zmene a doplnení niektorých zákonov

	  Predkladateľ (a spolupredkladateľ)

	Ministerstvo hospodárstva Slovenskej republiky

	Charakter predkladaného materiálu
	   Materiál nelegislatívnej povahy

	
	   Materiál legislatívnej povahy 

	
	   Transpozícia práva EÚ 

	Nariadenie Európskeho parlamentu a Rady (EÚ) 2023/988 z 10. mája 2023 o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ) č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23.5.2023).

Nariadenie Európskeho parlamentu a Rady (EÚ) 2022/2065 z 19. októbra 2022 o jednotnom trhu s digitálnymi službami a o zmene smernice 2000/31/ES (akt o digitálnych službách) (Ú. v. EÚ L 277, 27.10.2022) – v rozsahu, v akom nariadenie (EÚ) 2023/988 odkazuje na nariadenie (EÚ) 2022/2065.

Nariadenie Európskeho parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 (Ú. v. EÚ L 169, 25.6.2019) v platnom znení – v rozsahu, v akom nariadenie (EÚ) 2023/988 odkazuje na nariadenie (EÚ) 2019/1020 v platnom znení.

Smernica Európskeho parlamentu a Rady 94/11/ES zo dňa 23. marca 1994 o aproximácii zákonov, iných predpisov a správnych opatrení členských štátov o označovaní materiálov používaných v hlavných zložkách obuvi určenej na predaj spotrebiteľom (Ú. v. ES L 100, 19.4.1994; Mimoriadne vydanie Ú. v. ES, 
kap. 13/zv. 13) v platnom znení.

	  Termín začiatku a ukončenia PPK
	Začiatok:    ..
Ukončenie: ..

	  Predpokladaný termín predloženia na pripomienkové konanie
	Október 2024

	  Predpokladaný termín začiatku a ukončenia ZP**
	

	  Predpokladaný termín predloženia na rokovanie vlády
  SR*
	




	  2.  Definovanie problému

	V súčasnosti je problematika všeobecnej bezpečnosti výrobkov upravená v zákone č. 281/2023 Z. z. o všeobecnej bezpečnosti výrobkov a o zmene a doplnení niektorých zákonov (ďalej len „zákon č. 281/2023 Z. z.“), ktorým je do slovenského právneho poriadku transponovaná smernica 2001/95/ES Európskeho parlamentu a Rady z 3. decembra 2001 o všeobecnej bezpečnosti výrobkov (Ú. v. ES L 11, 15.1.2002) (ďalej len „smernica 2001/95/ES“) a smernica Rady z 25. júna 1987 o harmonizácii právnych predpisov členských štátov týkajúcich sa výrobkov, ktorých vlastnosti sa javia ako iné, než v skutočnosti sú, a ktoré preto ohrozujú zdravie alebo bezpečnosť spotrebiteľov (Ú. v. ES L 192, 11.7.1987) (ďalej len „smernica 87/357/EHS“). Zákon č. 281/2023 Z. z. vznikol v čase revízie spotrebiteľského práva v SR popri príprave nového zákona č. 108/2024 Z. z. o ochrane spotrebiteľa a o zmene a doplnení niektorých zákonov. Osobitosti terminológie, niektorých inštitútov a procesných postupov odôvodňovali vyčlenenie tejto problematiky do samostatného zákona, a to aj po vzore z iných členských štátov.

Ďalší vývoj legislatívy EÚ v oblasti všeobecnej bezpečnosti výrobkov smeroval k prijatiu nového nariadenia Európskeho parlamentu a Rady (EÚ) 2023/988 z 10. mája 2023 o všeobecnej bezpečnosti výrobkov, ktorým sa mení nariadenie Európskeho parlamentu a Rady (EÚ) č. 1025/2012 a smernica Európskeho parlamentu a Rady (EÚ) 2020/1828 a zrušuje smernica Európskeho parlamentu a Rady 2001/95/ES a smernica Rady 87/357/EHS (Ú. v. EÚ L 135, 23.5.2023) (ďalej len „nariadenie (EÚ) 2023/988“). Z dôvodu prispôsobenia sa súčasným výzvam, aby bola lepšie zabezpečená bezpečnosť všetkých druhov výrobkov, či už predávaných online alebo v kamennom obchode, aby boli všetci spotrebitelia chránení a aby sa odstránili transpozičné a aplikačné rozdiely v členských štátov sa smernica 2001/95/ES a smernica 87/357/EHS zrušujú a nahrádzajú nariadením (EÚ) 2023/988. 

Pôvodným zámerom predkladateľa bola implementácia nariadenia (EÚ) 2023/988 novelou zákona č. 281/2023 Z. z., avšak zmena právneho nástroja na úrovni EÚ (nahradenie smernice EÚ nariadením EÚ) si vyžaduje rozsiahle legislatívno-technické zmeny v platnom zákone č. 281/2023 Z. z., pričom takýto rozsah legislatívno-technických úprav odôvodňuje zrušenie zákona č. 281/2013 Z. z. a jeho nahradenie novým zákonom koncipovaným primárne ako implementačné opatrenie k nariadeniu (EÚ) 2023/988.

	  3.  Ciele a výsledný stav

	Cieľom návrhu zákona je zabezpečenie implementácie a vymožiteľnosti práv a povinností vyplývajúcich 
z nariadenia (EÚ) 2023/988. Hoci bude nariadenie (EÚ) 2023/988 priamo účinné, návrh zákona obsahuje ustanovenia, ktoré sú nevyhnutné k harmonizácii slovenského právneho poriadku s týmto nariadením. Návrh zákona upravuje niektoré povinností hospodárskych subjektov, pôsobnosť orgánov verejnej správy, dohľad nad dodržiavaním povinností podľa návrhu zákona a nariadenia (EÚ) 2023/988, sankcie za porušenie povinností podľa návrhu zákona a nariadenia (EÚ) 2023/988 a vnútroštátnu spoluprácu pri výmene informácií o nebezpečných výrobkoch s Európskou komisiou a ostatnými členskými štátmi Európskej únie a štátmi, ktoré sú zmluvnou stranou Dohody o Európskom hospodárskom priestore.

Výsledným stavom má byť harmonizácia slovenského právneho poriadku s nariadením (EÚ) 2023/988, čím sa zabezpečí náležitá ochrana spotrebiteľov a ich bezpečnosti pred nebezpečnými výrobkami.

Samotné nariadenie (EÚ) 2023/988 nadväzuje na ďalšie nariadenia EÚ, konkrétne na nariadenie Európskeho parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 v platnom znení (Ú. v. EÚ L 169, 25.6.2019) a nariadenie Európskeho parlamentu a Rady (EÚ) 2022/2065 z 19. októbra 2022 o jednotnom trhu s digitálnymi službami a o zmene smernice 2000/31/ES (akt o digitálnych službách) (Ú. v. EÚ L 277, 27.10.2022), na čo reflektuje aj návrh zákona. Súčasne návrh zákona ponecháva priestor aj na úpravu dodatočných špecifík v oblasti bezpečnosti výrobkov, pre ktoré v súčasnosti nie je alebo v budúcnosti nebude dôvodné prijímať osobitný predpis (napr. ponechanie pravidiel pre predaj výrobkov po uplynutí doby minimálnej trvanlivosti).

	  4.  Dotknuté subjekty

	Výrobcovia, splnomocnení zástupcovia, dovozcovia, distribútori, obchodníci, poskytovatelia logistických služieb, akákoľvek iná fyzická alebo právnická osoba, ktorá podlieha povinnostiam súvisiacim s výrobou výrobkov alebo s ich sprístupňovaním na trhu v súlade s nariadením (EÚ) 2023/988, prevádzkovatelia online trhov, spotrebitelia, Slovenská obchodná inšpekcia a ostatné orgány dohľadu nad trhom, Ministerstvo hospodárstva SR.

	  5.  Alternatívne riešenia

	Alternatívou k návrhu zákona v súvislosti s povinnosťou implementácie príslušného nariadenia (EÚ) 2023/988 bola novelizácia v súčasnosti účinného zákona č. 281/2023 Z. z. Táto alternatíva však nebola prijatá vzhľadom na skutočnosť, že zmena právneho nástroja na úrovni EÚ (nahradenie smerníc EÚ nariadením EÚ) si vyžaduje rozsiahle legislatívno-technické zmeny v zákone č. 281/2023 Z. z. Ako vhodnejšie sa tak javí zrušenie zákona č. 281/2023 Z. z. a jeho nahradenie novým zákonom koncipovaným primárne ako implementačné opatrenie k nariadeniu (EÚ) 2023/988.Nulová alternatíva (zachovanie súčasného stavu) sa nepripúšťa, pretože povinnosť zabezpečiť harmonizáciu slovenského právneho poriadku s nariadením (EÚ) 2023/988 vyplýva pre Slovenskú republiku priamo z ustanovení predmetného nariadenia (EÚ) 2023/988. V prípade nulového variantu by Slovenská republika nesplnila povinnosť úplnej a dôslednej implementácie nariadenia (EÚ) 2023/988.

	  6.  Vykonávacie predpisy

	Predpokladá sa prijatie/zmena vykonávacích predpisov?                            Áno              Nie
Vyhláška Ministerstva hospodárstva Slovenskej republiky č. 84/2008 Z. z. o označovaní materiálov použitých v hlavných častiach obuvi.

	  7.  Transpozícia práva EÚ 

	Návrh zákona ponecháva možnosť pre obchodníkov za určitých podmienok sprístupňovať na trhu výrobky aj po uplynutí doby minimálnej trvanlivosti. Nezavádza sa nová regulácia, ide o ponechanie § 5 ods. 4 zákona č. 281/2023 Z. z. Regulácia bola prijatá ako opatrenie na zlepšovanie podnikateľského prostredia. Bližšie informácie k opatreniu boli súčasťou analýzy vplyvov na podnikateľské prostredie k návrhu zákona č. 281/2023 Z. z. (dostupné tu: https://www.nrsr.sk/web/Default.aspx?sid=zakony/zakon&MasterID=9381). Opatrenie sa ponecháva z dôvodu pozitívneho vplyvu na podnikateľské prostredie.

	  8.  Preskúmanie účelnosti

	Komisia do 13. decembra 2029 vykoná hodnotenie nariadenia (EÚ) 2023/988. Komisia predloží správu 
o hlavných zisteniach Európskemu parlamentu, Rade a Európskemu hospodárskemu a sociálnemu výboru. 
V uvedenej správe sa posúdi, či sa týmto nariadením, a najmä článkami 18, 20 a 25, dosiahol cieľ, ktorým je zlepšenie ochrany spotrebiteľov pred nebezpečnými výrobkami, pričom sa zohľadnia výzvy, ktoré predstavujú nové technológie, a jeho vplyv na podniky, a najmä na malé a stredné podniky. 
Preskúmanie účelnosti národnej úpravy bude prebiehať paralelne s preskúmavaním účelnosti regulácie EÚ, 
príp. v nadväznosti na jej závery.



* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnili v zmysle bodu 9.1. jednotnej metodiky.


	  9.   Vybrané vplyvy materiálu

	  Vplyvy na rozpočet verejnej správy
    z toho rozpočtovo zabezpečené vplyvy,
    v prípade identifikovaného negatívneho vplyvu     
	       Pozitívne
	       Žiadne
	     Negatívne

	
	       Áno
	       Nie
	     Čiastočne

	  Vplyvy na podnikateľské prostredie
    z toho vplyvy na MSP

    Mechanizmus znižovania byrokracie
    a nákladov sa uplatňuje
	       Pozitívne
	       Žiadne
	     Negatívne

	
	       Pozitívne
	       Žiadne
	     Negatívne

	
	       Áno
	      
	     Nie

	  Sociálne vplyvy
	       Pozitívne
	       Žiadne
	     Negatívne

	  Vplyvy na životné prostredie
	       Pozitívne
	       Žiadne
	     Negatívne

	  Vplyvy na informatizáciu spoločnosti
	       Pozitívne
	       Žiadne
	     Negatívne

	  Vplyvy na služby verejnej správy pre občana, z toho
    vplyvy služieb verejnej správy
    na občana
    vplyvy na procesy služieb vo verejnej
    správe
	
       Pozitívne
	
       Žiadne
	
     Negatívne

	
	       Pozitívne
	       Žiadne
	     Negatívne

	  Vplyvy na manželstvo, rodičovstvo a rodinu
	       Pozitívne
	       Žiadne
	     Negatívne




	  10.  Poznámky

	Predkladateľ neoznačuje pozitívny vplyv na podnikateľské prostredie napriek skutočnosti, že v časti 7 je informácia o goldplatingu s pozitívnym vplyvom na podnikateľské prostredie, a to z dôvodu, že návrh zákona nezavádza, len ponecháva predmetné opatrenie, ktoré bolo zavedené zákonom č. 281/2023 Z. z.
Predkladateľ konštatuje, že samotný návrh zákona nemá sociálne vplyvy, resp. má len zanedbateľné/nepriame sociálne vplyvy. V bode 2 sa síce uvádza, že cieľom nariadenia (EÚ) 2023/988 je zabezpečiť lepšiu ochranu pre spotrebiteľov, avšak tieto vplyvy zakladá samotné nariadenie (EÚ) 2023/988, pričom návrh zákona je len jeho implementáciu v rozsahu špecifikácie niektorých povinností hospodárskych subjektov, ako to predpokladá nariadenie (EÚ) 2023/988, ustanovenia úloh orgánov verejnej správy a rozpracovania právomocí, ktorými  majú tieto orgány disponovať v zmysle nariadenia EÚ. Návrh zákona neustanovuje ďalšie práva pre spotrebiteľov. Pozitívne sociálne vplyvy regulácie boli opísané v rámci analýzy sociálnych vplyvov pri vypracúvaní riadneho predbežného stanoviska k návrhu nariadenia EÚ o všeobecnej bezpečnosti výrobkov (dostupné tu: https://www.slov-lex.sk/legislativne-procesy?p_p_id=processDetail_WAR_portletsel&p_p_lifecycle=0&p_p_state=normal&p_p_mode=view&p_p_col_id=column-2&p_p_col_count=1&_processDetail_WAR_portletsel_cisloLP=LPEU%2F2021%2F396&_processDetail_WAR_portletsel_action=files).

	  11.  Kontakt na spracovateľa

	Mgr. Ivana Pavlovská (ivana.pavlovska@mhsr.sk), poverená vykonávaním funkcie generálnej riaditeľky sekcie ochrany spotrebiteľa a trhového dohľadu MH SR, 02/4854 2514
Mgr. Martin Mordel (martin.mordel@mhsr.sk), odbor vnútorného trhu a trhového dohľadu MH SR,
02/4854 1714

	  12.  Zdroje

	Kalkulačka nákladov podnikateľského prostredia, register účtovných závierok, dáta Slovenskej obchodnej inšpekcie, expertný odhad.

	  13.  Stanovisko Komisie na posudzovanie vybraných vplyvov z PPK
         (v prípade, ak sa uskutočnilo v zmysle bodu 8.1 Jednotnej metodiky)

	     Súhlasné                        Súhlasné s návrhom na dopracovanie                          Nesúhlasné
I. Úvod: Ministerstvo hospodárstva Slovenskej republiky dňa 19. septembra 2024 predložilo na PPK materiál: „Návrh zákona o všeobecnej bezpečnosti výrobkov a o zmene a doplnení niektorých zákonov“. Materiál predpokladá negatívne vplyvy na podnikateľské prostredie, vrátane negatívnych vplyvov na malé a stredné podniky.
II. Pripomienky a návrhy zmien: Komisia neuplatňuje k materiálu pripomienky ani odporúčania.
III. Záver: Stála pracovná komisia na posudzovanie vybraných vplyvov vyjadruje
súhlasné stanovisko
s materiálom predloženým na predbežné pripomienkové konanie.
Vyhodnotenie zo strany predkladateľa: Stanovisko Komisie bolo vzaté na vedomie.

	  14.  Stanovisko Komisie na posudzovanie vybraných vplyvov zo záverečného posúdenia
         (v prípade, ak sa uskutočnilo v zmysle bodu 9.1. Jednotnej metodiky)

	     Súhlasné                        Súhlasné s návrhom na dopracovanie                          Nesúhlasné



